“મને સંદેશ મળ્યા પછી મેં દરેક જગ્યાએ તેનું ચિત્ર વાળું ચોપાનિયું લગાવ્યું,” સુનીલે આગળ ચલાવતા કહ્યું. “વીજળીના થાંભલા ઉપર, ટ્રક પાછળ, બસ પાછળ, દુકાનોની બહાર, બસ-સ્ટેન્ડ પર, મને લાગે તેવી દરેક જગ્યાએ. મેં પોલીસ સ્ટેશનમાં અરજી પણ લખાવી. વર્તમાન પત્રમાં જાહેરાત પણ આપી કે જેથી કરીને મને તેના મા-બાપ કે તેના ભૂતકાળની કોઈ કડી મળી શકે, પણ કોઈ કરતા કોઈ આગળ આવ્યું નહિ. મેં આને ભગવાનની મરજી સમજી લીધી અને તેનો પિતા બની તેની કાળજી રાખવાનો નિર્ણય કરી લીધો.”